15. 5. 90 De Europæiske Fællesskabers Tidende Nr. C 119/9 
STATSSTØTTE 
C 14/89 
KOMMISSIONENS BESLUTNING 
af 31. januar 1990 
visse støtteforanstaltninger, der er fastsat i regional bekendtgørelse 191/87 af 2. juli 1987 
om programmet til støtte af modernisering og fornyelse af fiskerisektoren 
Spanien (Galicien) 
(Artikel 92 til 94 i Traktaten om Oprettelse af Det Europæiske Økonomiske Fællesskab) 
(90/C 119/04) 
»Ved skrivelse nr. SG (89) D/6814 af 30. maj 1989 blev 
den spanske regering underrettet om, at Kommissionen 
havde besluttet at indlede proceduren efter Traktatens 
artikel 93, stk. 2, over for visse støtteforanstaltninger, der 
er fastsat i regional bekendtgørelse 191/87 af 2. juli 1987 
om programmet til støtte af modernisering og fornyelse 
af fiskerisektoren. 
Ved skrivelse af 4. juli 1989 besvarede Deres regering 
Kommissionens skrivelse ved fremsendelse af et forslag 
til bekendtgørelse om ændring af visse betingelser, som 
skal være opfyldt for projekter, for hvilke der anmodes 
om støtte til modernisering og omstrukturering af fiske­
risektoren, og anmodede Kommissionen om at tage stil­
ling til dette forslag. 
Kommissionen konstaterer, at ifølge forslaget bortfalder 
støtte til udstyr og sociale formål hvad angår virksom­
heder, der arbejder uden gevinst for øje, støtte til stan­
dardisering af beholdere, mærkning og afsætning af 
varer (kvalitetsmærker med angivelsen »producto 
Gallego de Calidad« osv.) og støtte til erstatning af ikke-
tidssvarende materiel, og at der med dette forslag sigtes 
mod vedtagelse af visse betingelser for støtte til ombyg­
ning eller modernisering af fiskerfartøjer, køb af brugte 
fartøjer, forskning, handelsfremmende foranstaltninger, 
reklame og forbedring af kvaliteten af fiskerivarer som 
forudset i regional bekendtgørelse nr. 191/87. 
Som led i denne procedure har Kommissionen, efter at 
have opfordret de andre interesserede parter til at frem­
sætte deres bemærkninger i lyset af det forslag til 
bekendtgørelse, der blev fremsendt ved skrivelse af 4. juli 
1989, foretaget en ny gennemgang af de pågældende foranstaltninger under hensyn til konkurrencereglerne og 
retningslinjerne for gennemgangen af national støtte til 
fiskerisektoren (x). 
Efter denne gennemgang kan Kommissionen meddele 
Deres regering, at den ikke under hensyn til konkurren­
cereglerne har bemærkninger til de støtteforanstalt­
ninger, der er fastsat i regional bekendtgørelse nr. 
191/87, som denne vil blive ændret ved det forslag til 
bekendtgørelse, der blev fremsendt ved skrivelse af 4. juli 
1989. Følgende må dog tages til efterretning: 
— Kommissionen anmoder de spanske myndigheder om 
at holde den underrettet om gennemførelsen af disse 
støtteforanstaltninger, med undtagelse af støtte til 
forskning og til forbedring af varernes kvalitet, ved 
indsendelse af årlige rapporter med en fortegnelse 
over alle enkeltprojekter sammen med en beskrivelse 
af disse. Kommissionen forbeholder sig ret til at revi­
dere denne vurdering, hvis den senere konstaterer 
faktorer, der er uforenelige med fællesskabsretten. 
— Kommissionen vil træffe beslutning om at afslutte 
proceduren i Traktatens artikel 93, stk. 2, over for de 
pågældende støtteforanstaltninger, så snart det 
nævnte forslag til bekendtgørelse er vedtaget og 
faktisk iværksat. Hvis Kommissionen ikke senest en 
måned efter meddelelsen af denne skrivelse har 
modtaget bekræftelse af, at denne iværksættelse har 
fundet sted, forbeholder den sig ret til at ændre sin 
stillingtagen.« 
(') EFT nr. C 313 af 8. 12. 1988, S. 21